CELEX: 32014R1049
Language: sk
Date: 2014-07-30 00:00:00
Title: Vykonávacie nariadenie Komisie (EÚ) č. 1049/2014 z  30. júla 2014 o technických vlastnostiach informačných a propagačných opatrení podľa nariadenia Európskeho parlamentu a Rady (EÚ) č. 514/2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia

7.10.2014   
            
            
               SK
            
            
               Úradný vestník Európskej únie
            
            
               L 291/9
            
         VYKONÁVACIE NARIADENIE KOMISIE (EÚ) č. 1049/2014
   z 30. júla 2014
   o technických vlastnostiach informačných a propagačných opatrení podľa nariadenia Európskeho parlamentu a Rady (EÚ) č. 514/2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (1), a najmä na jeho článok 53 ods. 5,
   keďže:
   
               (1)
            
            
               Nariadením (EÚ) č. 514/2014 sa stanovujú všeobecné ustanovenia o vykonávaní Fondu pre azyl, migráciu a integráciu a nástroja pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia.
            
         
               (2)
            
            
               S cieľom zvýšiť informovanosť o úlohe, ktorú Únia zohráva pri financovaní programov, je potrebné zabezpečiť zviditeľnenie prípadov, keď sa používa finančná podpora zo strany Únie. Informačné a propagačné opatrenia by preto mali zahŕňať osobitné informácie o zapojení Únie (vrátane znaku Únie). V záujme konzistentnosti by sa mal znak Únie uvádzať v štandardnom formáte.
            
         
               (3)
            
            
               Spojené kráľovstvo a Írsko sú viazané nariadením (EÚ) č. 514/2014, a teda aj týmto nariadením.
            
         
               (4)
            
            
               Dánsko nie je viazané nariadením (EÚ) č. 514/2014 ani týmto nariadením.
            
         
               (5)
            
            
               S cieľom umožniť rýchle uplatňovanie opatrení stanovených v tomto nariadení a predchádzať oneskoreniu pri schvaľovaní národných programov, by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru fondov pre azyl, migráciu a integráciu a vnútornú bezpečnosť,
            
         PRIJALA TOTO NARIADENIE:
   Článok 1
   Technické vlastnosti informačných a propagačných opatrení týkajúcich sa projektu
   Všetky informačné a propagačné opatrenia zamerané na prijímateľov, potenciálnych prijímateľov a širokú verejnosť zahŕňajú:
   
               a)
            
            
               znak Európskej únie v súlade s grafickými normami stanovenými v prílohe a odkaz na Európsku úniu;
            
         
               b)
            
            
               odkaz na fond, z ktorého sa podporuje projekt, ako sa uvádza v prílohe;
            
         
               c)
            
            
               vyhlásenie podľa výberu zodpovedného orgánu, v ktorom sa zdôrazňuje pridaná hodnota príspevku Európskej únie.
            
         V prípade malých reklamných predmetov sa písmená a) a c) neuplatňujú.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. júla 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 150, 20.5.2014, s. 112.
   
      PRÍLOHA
      POKYNY TÝKAJÚCE SA ZNAKU A VYMEDZENIA ŠTANDARDNÝCH FARIEB OPIS SYMBOLOV
      Na pozadí modrej oblohy dvanásť zlatých hviezd v kruhu, ktoré predstavujú jednotu európskych národov. Počet hviezd je nemenný, pričom dvanásť symbolizuje dokonalosť a jednotu.
      Všetky informácie a usmernenia pozri na: http://ec.europa.eu/dgs/communication/services/visual_identity/pdf/use-emblem_en.pdf.
      1.   HERALDICKÝ OPIS
      Na azúrovom poli kruh z dvanástich zlatých hviezd, pričom ich cípy sa nedotýkajú.
      2.   GEOMETRICKÝ OPIS
      Znak má tvar modrej obdĺžnikovej vlajky, ktorej šírka je jedenapolkrát dlhšia ako výška. Dvanásť zlatých hviezd je rozmiestnených v rovnakých vzdialenostiach na neviditeľnom kruhu, ktorého stred je priesečníkom uhlopriečok obdĺžnika. Polomer kruhu sa rovná jednej tretine šírky vlajky. Každá z hviezd má päť cípov, ktoré sú rozmiestnené po obvode neviditeľného kruhu, ktorého priemer sa rovná jednej osemnástine výšky vlajky. Všetky hviezdy sú vo zvislej polohe, t. j. jeden cíp smeruje zvisle nahor a dva cípy sú v pravom uhle so sťažňom vlajky. Hviezdy sú usporiadané ako čísla na ciferníku hodín. Ich počet je nemenný.
      3.   PREDPÍSANÉ FARBY
      Znak má tieto farby:
      
                   
               
               
                  PANTONE REFLEX MODRÁ na ploche obdĺžnika,
               
            
                   
               
               
                  PANTONE ŽLTÁ pre hviezdy.
               
            Štvorfarebný postup
      Ak sa používa štvorfarebný postup, znovu vytvorte tieto dve štandardné farby s použitím štyroch farieb štvorfarebného postupu.
      Farbu PANTONE ŽLTÁ získame použitím 100 % „Process Yellow“.
      Farbu PANTONE REFLEX MODRÁ získame zmiešaním 100 % „Process Cyan“ a 80 % „Process Magenta“.
      4.   INTERNET
      PANTONE REFLEX MODRÁ zodpovedá farbe RGB:0/0/153 (hexadecimálne: 003399) na webovej palete a PANTONE ŽLTÁ zodpovedá farbe RGB: 255/204/0 (hexadecimálne: FFCC00) na webovej palete.
      5.   MONOCHROMATICKÝ REPRODUKČNÝ PROCES
      Ak používate čiernu farbu, orámujte obdĺžnik čiernou a hviezdy vytlačte čiernou farbou na bielom pozadí.
      Ak používate modrú farbu (reflexná modrá), použite ju na 100 % s hviezdami reprodukovanými na bielom negatíve.
      6.   REPRODUKCIA NA FAREBNOM POZADÍ
      Ak nemáte inú možnosť ako farebné pozadie, orámujte obdĺžnik bielym pruhom so šírkou, ktorá sa rovná 1/25 výšky obdĺžnika.
      7.   UVEDENIE TEXTU O POUŽITÍ FINANCOVANIA ZO STRANY EÚ
      
         Základné pravidlá
      
      Minimálna výška znaku EÚ je 1 cm.
      Názov „Európska únia“ sa vždy vypisuje celý.
      Pri znaku EÚ možno použiť ktorýkoľvek z týchto typov písma: Arial, Calibri, Garamond, Trebuchet, Tahoma, Verdana.
      Nesmie sa použiť kurzíva, podčiarkovanie ani efekty písma.
      
                  —
               
               
                  Hoci konkrétne umiestnenie textu vo vzťahu k znaku EÚ nie je predpísané, text a znak by sa nemali navzájom prekrývať.
               
            
                  —
               
               
                  Použitá veľkosť písma by mala byť úmerná veľkosti znaku.
               
            
                  —
               
               
                  Ako farba písma sa používa reflexná modrá (tá istá modrá ako farba na zástave EÚ), čierna alebo biela, a to v závislosti od pozadia.